KINGSTON DIGITAL, INC.

ข้อตกลงสิทธิ์ใช้งานผู้ใช้ปลายทาง

ข้อมูลสำคัญ - กรุณาอ่านอย่างละเอียด:  ข้อตกลงผู้ใช้ปลายทาง ("ข้อตกลง") นี้เป็นข้อตกลงที่มีผลทางกฎหมายระหว่างคุณ (บุคคลหรือหน่วยงาน) กับ Kingston Digital, Inc. ("Kingston") ข้อตกลงฉบับนี้เป็นข้อตกลงเกี่ยวกับซอฟต์แวร์ที่ให้มาพร้อมกับผลิตภัณฑ์ของ Kingston ผ่านสื่อข้อมูลใด ๆ ซึ่งประกอบไปด้วยซอฟต์แวร์คอมพิวเตอร์ และอาจมีสื่อที่เกี่ยวข้อง เอกสารสิ่งพิมพ์ และเอกสาร "ออนไลน์" หรือเอกสารอิเล็กทรอนิกส์ ("ซอฟต์แวร์")  ซอฟต์แวร์นี้ประกอบไปด้วยซอฟต์แวร์ โปรแกรมหรือรหัสข้อมูลของ Kingston และ/หรือผู้ให้อนุญาตจากภายนอกของ Kingston ("ผู้ให้อนุญาต") ซึ่งจัดหาให้แก่คุณภายใต้ข้อกำหนดและเงื่อนไขของข้อตกลงนี้ และ/หรือภายใต้ข้อตกลงสิทธิ์ใช้งานแยกเฉพาะที่มีจัดมาพร้อมกับ Kingston urDrive ("ผลิตภัณฑ์ที่ได้รับอนุญาต") โดยแจ้งรวมไว้ในนี้เพื่อการอ้างอิง ("สิทธิ์ใช้งานภายนอก")  หากพบข้อขัดแย้งใดระหว่างข้อตกลงนี้และสิทธิ์ใช้งานภายนอกในส่วนที่เกี่ยวกับซอฟต์แวร์ โปรแกรมหรือรหัสข้อมูลของผู้ให้อนุญาต เงื่อนไขของสิทธิ์ใช้งานภายนอกที่เกี่ยวข้องให้ถือมีผลบอกล้าง

หลังจากคลิก "ยอมรับ" หรือหากทำการดาวน์โหลด ติดตั้ง คัดลอกหรือใช้งานซอฟต์แวร์ในลักษณะใด ๆ จะถือว่าคุณยินยอมตามเงื่อนไขข้อตกลงนี้และยอมรับว่าผู้ให้อนุญาตจากภายนอกถือเป็นผู้รับประโยชน์ภายนอกตามข้อตกลงนี้  หากคุณไม่ยอมรับเงื่อนไขในข้อตกลงนี้ กรุณาอย่าติดตั้ง คัดลอกหรือใช้งานซอฟต์แวร์

ซอฟต์แวร์ลิขสิทธิ์นี้ได้รับการคุ้มครองจากกฎหมายลิขสิทธิ์ และสนธิสัญญาระหว่างประเทศว่าด้วยลิขสิทธิ์ รวมถึงกฎหมายและสนธิสัญญาเกี่ยวกับทรัพย์สินทางปัญญาอื่น ๆ ที่เกี่ยวข้อง  ซอฟต์แวร์ทั้งหมดได้รับอนุญาตให้ใช้งานได้ โดยห้ามจำหน่าย สิทธิ์ทั้งสิ้นในและที่เกี่ยวกับซอฟต์แวร์ (รวมทั้งภาพแสดง ภาพถ่าย แอนิเมชั่น วิดีโอ เสียง เพลง ข้อความและแอพพลิเคชั่นที่จัดมาพร้อมกับซอฟต์แวร์) ถือเป็นของ Kingston หรือผู้ให้อนุญาตที่เกี่ยวข้อง  Kingston และผู้ให้อนุญาตสงวนสิทธิ์ทั้งสิ้นที่ข้อตกลงนี้ไม่ได้ระบุให้สิทธิ์แก่คุณไว้  

1.	การให้สิทธิ์ใช้งาน

(ก)	กรให้สิทธิ์ใช้งาน ภายใต้ข้อกำหนดและเงื่อนไขของข้อตกลงนี้ คุณสามารถเรียกค้นและใช้ซอฟต์แวร์นี้กับผลิตภัณฑ์ที่ได้รับอนุญาต

(ข)	ข้อจำกัดในการใช้งาน ซอฟต์แวร์นี้จัดหาให้แก่คุณสำหรับการใช้งานเพื่อการติดตั้งผลิตภัณฑ์ที่ได้รับอนุญาต ห้ามใช้ซอฟต์แวร์นี้กับแฟลชไดรฟ์ แฟลชการ์ด หรืออุปกรณ์แฟลชหรือดิสก์ solid state อื่นที่ การกระทำดังกล่าวถือเป็นการละเมิดสิทธิบัตร ลิขสิทธิ์และสิทธิ์อื่น ๆ ของ Kingston และผู้ให้อนุญาตที่เกี่ยวกับซอฟต์แวร์

2.	ข้อจำกัดในการย้อนกระบวนการทางวิศวกรรม ดีคอมไพล์และแยกส่วนประกอบ ห้ามย้อนกระบวนการทางวิศวกรรม ดีคอมไพล์ ย้อนข้อมูลคอมไพล์ ปรับแก้หรือแยกส่วนประกอบของซอฟต์แวร์ใด ๆ ยกเว้นตามขอบเขตที่กฎหมายที่เกี่ยวข้องให้อนุญาตไว้แม้ว่าจะมีข้อจำกัดนี้อยู่ก็ตาม

3.	ห้ามไม่ให้ลัดหรือข้ามกระบวนการ ห้ามดำเนินการใด ๆ เพื่อละเว้น ห้าม แก้ไขหรือปิดการทงำานหรือระบบหรือการป้องกันใด ๆ ของซอฟต์แวร์หรือส่วนประกอบใด ๆ ที่เชื่อมโยงกับซอฟต์แวร์

4.	การบอกเลิก Kingston สามารถบอกเลิกข้อตกลงนี้ได้หากคุณไม่ปฏิบัติตามข้อกำหนดและเงื่อนไขของข้อตกลงโดยจะต้องไม่กระทบสิทธิ์อื่น ๆ ที่มี นอกจากนี้หากคุณไม่ปฏิบัติตามข้อกำหนดและเงื่อนไขสิทธิ์ใช้งานภายนอก สิทธิ์ของคุณในการใช้ซอฟต์แวร์นี้อาจถูกบอกล้างได้ ในกรณีที่มีการบอกเลิกดังกล่าว คุณจะต้องทำลายสำเนาซอฟต์แวร์และส่วนประกอบที่เกี่ยวข้องทั้งหมด

5.	สิทธิ์ในทรัพย์สินทางปัญญา สิทธิ์ในซอฟต์แวร์และสิทธิ์ทั้งหมดที่เกี่ยวกับซอฟต์แวร์ที่ไม่ได้ให้อนุญาตไว้ภายใต้ข้อตกลงนี้ รวมทั้งสิทธิ์อื่น ๆ ทั้งหมดในการดัดแปลง แยกส่วนประกอบและดีคอมไพล์ รวมไปถึงลิขสิทธิ์ สิทธิบัตร เครื่องหมายการค้า ความลับทางการค้าและกรรมสิทธิ์หรือผลประโยชน์อื่นใดถือสงวนไว้เป็นของ Kingston และผู้ให้อนุญาต ห้ามลบหรือแก้ไขไฟล์ "read-me" หรือประกาศแจ้งลิขสิทธิ์ใด ๆ ในซอฟต์แวร์  ชื่อบางชื่อที่อ้างอิงถึงในข้อตกลงนี้และในซอฟต์แวร์อาจเป็นเครื่องหมายการค้าของ Kingston หรือผู้ให้อนุญาต  คุณไม่ได้รับอนุญาตให้ใช้เครื่องหมายการค้าดังกล่าว รวมทั้งห้ามลบ แก้ไข ปกปิดหรือบิดเบือนการจัดแสดงเครื่องหมายการค้าดังกล่าวในซอฟต์แวร์นี้

6.	แอพพลิเคชั่นจากภายนอก

(ก)	คำจำกัดความ  ซอฟต์แวร์มีอินเทอร์เฟซกราฟิกสำหรับผู้ใช้ที่สามารถอัพเดตได้จากระยะไกลตามกำหนดเวลา เพื่อจัดแสดงผลิตภัณฑ์และแอพพลิเคชั่นต่าง ๆ จากภายนอก ("แอพพลิเคชั่นจากภายนอก")  ผู้จัดหาผลิตภัณฑ์หรือแอพพลิเคชั่นดังกล่าวต้องรับผิดชอบโดยตรงกับแอพพลิเคชั่นจากภายนอกที่เกี่ยวข้อง รวมทั้งข้อมูลภายใน การรับประกันต่าง ๆ ในส่วนที่ไม่มีข้อสงวนสิทธิ์ไว้ รวมทั้งการเรียกร้องสิทธิ์ใด ๆ ที่คุณหรือบุคคลอื่นอาจมีเกี่ยวกับแอพพลิเคชั่นจากภายนอกดังกล่าว หรือในการใช้แอพพลิเคชั่นจากภายนอกดังกล่าว  แอพพลิเคชั่นจากภายนอกบางตัวอาจแสดง แทรกหรือจัดหาข้อมูล เนื้อหา สารสนเทศ แอพพลิเคชั่นหรือสื่อข้อมูลใด ๆ จากบุคคลภายนอก ("ข้อมูลจากภายนอก") หรือจัดหาลิงค์ไปยังเว็บไซต์ของบุคคลภายนอก ("เว็บไซต์ภายนอก")

(ข)	ความรับผิดชอบของคุณ  แอพพลิเคชั่นภายนอก ข้อมูลจากภายนอก และลิงค์เชื่อมโยงเว็บไซต์บุคคลภายนอกจัดให้เพื่อความสะดวกในการใช้งานเท่านั้น  ในกรณีที่คุณซื้อหรือรับสิทธิ์ใช้งานแอพพลิเคชั่นภายนอก ความสัมพันธ์หรือการดำเนินการใด ๆ ของคุณถือว่ามีกับผู้ให้บริการจากภายนอกสำหรับแอพพลิเคชั่นจากภายนอกเท่านั้น ไม่ใช่กับ Kingston  Kingston เป็นเพียงสื่อกลางในการเข้าถึงแอพพลิเคชั่นจากภายนอก โดยไม่ได้มีความเกี่ยวข้องใด ๆ(ทั้งโดยสัญญาหรือช่องทางอื่นใด) ระหว่างคุณกับผู้ให้บริการแอพพลิเคชั่นจากภายนอกดังกล่าว  Kingston ผู้บริหาร หน่วยงานในสังกัดและบริษัทในเครือไม่ให้ประกัน หรือรับรอง และจะไม่อนุมานหรือถือความรับผิดชอบหรือความรับผิดใด ๆ ทั้งโดยตรงหรือโดยอ้อมกรณีความเสียหายหรือความสูญเสียใด ๆ ที่เกิดขึ้นหรือกล่าวหาว่าเกิดขึ้นจาก หรือที่เกี่ยวข้องกับการใช้หรือความบกพร่องในการใช้แอพพลิเคชั่นจากภายนอก ข้อมูลจากภายนอ หรือเว็บไซต์จากภายนอก หรือในการเรียกร้องสิทธิ์ใด ๆ ท่คุณหรือบุคคลอื่นใดมีเกี่ยวกับแอพพลิเคชั่นจากภายนอก ข้อมูลจากภายนอกหรือเว็บไซต์จากภายนอก

(ค)	การเชื่อมต่อเบื้องต้น  ซอฟต์แวร์จะทำการเชื่อมต่อกับเซิร์ฟเวอร์ทางไกลผ่านอินเทอร์เน็ตในเบื้องต้นเพื่ออัพเดตแอพพลิเคชั่นจากภายนอก  ในการใช้ซอฟต์แวร์จะถือว่าคุณยินยอมให้มีการสื่อสารข้อมูลดังกล่าว  คุณจะต้องรับผิดชอบต่อ ค่าโทรศัพท์หรือค่าธรรมเนียมการเชื่อมต่อใด ๆ ที่เกิดขึ้นเนื่องจากการใช้ซอฟต์แวร์

(ง)	ค่าธรรมเนียม  แอพพลิเคชั่นจากภายนอกบางตัวจะมีการจัดหาให้เมื่อมีการจ่ายค่าธรรมเนียม  หากคุณใช้หรือเรียกค้นแอพพลิเคชั่นจากภายนอกต่อไป คุณจะต้องชำระค่าธรรมเนียมที่ผู้ให้บริการเรียกเก็บกับคุณโดยตรงสำหรับแอพพลิเคชั่นจากภายนอกดังกล่าว  กรุณาดูรายละเอียดราคาให้ละเอียดก่อนใช้งานแอพพลิเคชั่นจากภายนอก

(จ)	การเก็บรักษาข้อมูล  แอพพลิเคชั่นจากภายนอกและเว็บไซต์จากภายนอกบางตัวอาจมีการเก็บข้อมูลส่วนตัวของบุคคลไว้  คุณควรทราบว่าผู้ให้บริการที่เสนอและให้บริการแอพพลิเคชั่นจากภายนอกและเว็บไซต์จากภายนอกเหล่านี้อาจมีแนวทางการเก็บข้อมูลและนโยบายการดำเนินการภายในกำหนดไว้  Kingston จะไม่รับผิดชอบหรือรับผิดใด ๆ ต่อการดำเนินการของบุคคลภายนอกดังกล่าวในส่วนที่เกี่ยวข้องกับการใช้ข้อมูลของคุณหรือในการดำเนินการอื่นใด  กรุณาทบทวนนโยบายการเก็บรักษาข้อมูลเหล่านี้โดยละเอียด และตรวจสอบว่าตนเองมีความเข้าใจและสามารถปฏิบัติตามนโยบายการเก็บรักษาข้อมูลเหล่านี้ก่อนเปิดเผยข้อมูลส่วนตัวใด ๆ

7.	ข้อสงวนสิทธิ์เกี่ยวกับการรับประกัน ภายใต้ขอบเขตที่กฎหมายกำหนด Kingston และผู้ให้อนุญาตจัดหาซอฟต์แวร์ให้ "ตามที่เป็น" ซึ่งอาจมีข้อบกพร่องอยู่ภายใน และขอสงวนสิทธิ์การรับประกันและเงื่อนไขใด ๆ ทั้งโดยแจ้ง โดยนัยหรือตามระเบียบข้อบังคับ รวมทั้ง (ตามแต่กรณี) ในส่วนของการรับประกันหรือเงื่อนไขโดยนัยด้านประสิทธิภาพในเชิงพาณิชย์ ความเหมาะสมเพื่อเป้าหมายเฉพาะด้าน และการปราศจากไวรัส ความถูกต้องหรือสมบูรณ์ของการตอบรับ ผลลัพธ์ หรือการขาดการละเลยหรือการควบคุมคุณภาพ ทั้งหมดที่เกี่ยวข้องกับซอฟต์แวร์ รวมทั้งเงื่อนไขที่เกี่ยวข้อง และความบกพร่องในการจัดหาบริการและการดูแลรักษาที่เกี่ยวกับซอฟต์แวร์ ("บริการรองรับ") นอกจากนี้ยังไม่มีการรับประกันหรือกำหนดเงื่อนไขใด ๆ ในชื่อผลงาน ความบันเทิงและการครองรองโดยสงบ รายละเอียดหรือเงื่อนไขการไม่ละเมิดในส่วนที่เกี่ยวข้องกับซอฟต์แวร์ ความเสี่ยงทั้งหมดทั้งในส่วนของคุณภาพ หรือความเสี่ยงที่เกิดขึ้นจากการใช้งาน หรือประสิทธิภาพการทำงานของซอฟต์แวร์ และบริการรองรับทั้งหมดที่มีถือเป็นความเสี่ยงที่คุณต้องแบกรับเอง ข้อมูลหรือคำแนะนำใด ๆ ทั้งโดยทางวาจาหรือลายลักษณ์อักษรจาก Kingston ผู้ให้อนุญาตหรือตัวแทนที่ได้รับอนุญาตของ Kingston หรือผู้ให้อนุญาตไม่ถือเป็นการรับประกันหรือขยายกรอบการรับประกันนี้แต่อย่างใด หากพบว่าซอฟต์แวร์มีความบกพร่อง คุณ (ไม่รวม Kingston หรือผู้ให้อนุญาต) จะต้องรับผิดชอบค่าใช้จ่ายที่เกิดขึ้นทั้งหมดจากการให้บริการ แก้ไขหรือซ่อมแซมที่เกิดขึ้น

8.	ข้อยกเว้นเกี่ยวกับความเสียหายจากอุบัติการณ์ ความเสียหายอันเป็นผลต่อเนื่องหรือความเสียหายอื่น ๆ ภายใต้กรอบที่กฎหมายให้อนุญาต Kingston ยังขอสงวนสิทธิ์สำหรับตนเองและผู้ให้อนุญาตสำหรับความรับผิดชอบใด ๆ ตามสัญญาหรือข้อตกลง (รวมทั้งการละเลย) ในส่วนที่เกี่ยวกับความเสียหายจากอุบัติการณ์ ความเสียหายอันเป็นผลต่อเนื่อง ความเสียหายโดยอ้อม ความเสียหายพิเศษหรือความเสียหายอันมีบทลงโทษ หรือความสูญเสียรายได้หรือผลกำไร การสูญเสียโอกาสทางธุรกิจ การสูญหายของข้อมูล หรือเวลาที่ไม่เกิดผลผลิต หรือเวลาของผู้ใช้ หรือการสูญเสียทางการเงินเนื่องจากหรือที่เกี่ยวกับการใช้งาน ประสิทธิภาพ ข้อบกพร่องหรือความไม่ต่อเนื่องของซอฟต์แวร์หรือบริการรองรับนี้ แม้ว่า Kingston หรือผู้ให้อนุญาตจะได้รับแจ้งว่าอาจเกิดความเสียหายดังกล่าวขึ้น โดยพร้อมจำกัดความรับผิดชอบในการเปลี่ยนแทน ซ่อมแซมหรือคืนเงินเฉพาะในส่วนของราคาที่จัดซื้อและจ่ายจริงตามแนวทางที่ Kingston กำหนด ข้อสงวนสิทธิ์ความรับผิดชอบต่อความเสียหายไม่ถือมีผลกระทบใด ๆ แม้ว่าแนวทางแก้ไขที่ระบุไว้นี้จะขาดผลบังคับใช้ตามวัตถุประสงค์ก็ตาม

9.	ข้อจำกัดของความรับผิดชอบและการแก้ไขปัญหา นอกเหนือจากที่ระบุข้างต้นและนอกเหนือจากความเสียหายใด ๆ ที่อาจเกิดขึ้นไม่ว่าด้วยสาเหตุใด (รวมทั้งความเสียหายทั้งหมดที่อ้างถึงข้างต้น และความเสียหายโดยตรงหรือความเสียหายทั่วไป) ความรับผิดชอบโดยสมบูรณ์ของ Kingston และผู้ให้อนุญาตภายใต้เงื่อนไขของข้อตกลงนี้และแนวทางแก้ไขโดยเฉพาะของคุณสำหรับเหตุที่ระบุข้างต้นให้จำกัดตามยอดที่คุณจ่ายจริงสำหรับใช้งานซอฟต์แวร์ตามจำนวนที่สูงที่สุดที่จ่ายจริงหรือ 5.00 เหรียญสหรัฐฯ ข้อจำกัด ส่วนคัดแยกและข้อจำกัดสิทธิ์ที่ระบุข้างต้นให้มีผลตามขอบเขตสูงสุดที่กฎหมายให้อนุญาต แม้ว่าแนวทางแก้ไขที่กำหนดจะไม่สามารถแก้ไขปัญหาได้ตามวัตถุประสงค์ก็ตาม

10.	ประกาศแจ้งสำหรับผู้ใช้ปลายทางที่เป็นหน่วยงานรัฐของสหรัฐฯ  ในกรณีที่คุณเป็นหน่วยงานของรัฐบาลสหรัฐฯ เงื่อนไขต่อไปนี้ถือมีผลบังคับใช้:  ซอฟต์แวร์นี้จัดหาให้ภายใต้ข้อจำกัดสิทธิ์  การใช้ ทำสำเนาหรือเปิดเผยข้อมูลโดยหน่วยงานของรัฐจะต้องอยู่ภายใต้ข้อจำกัดที่ระบุในวรรคย่อย (ก) ถึง (ง) ของกฎหมาย Commercial Computer-Restricted Rights FAR 52.227-19 ตามแต่กรณี และในวรรคย่อย 252.227.7013 (ค) (1) (ii) ของกฎหมาย Technical Data and Computer Software DFARS และในมาตราที่เกี่ยวข้องของ NASA FAR Supplement  คู่สัญญา/ผู้ผลิตคือ Kingston Digital, Inc. 

11.	ข้อจำกัดในการส่งออก  คุณยินดีที่จะปฏิบัติตามข้อจำกัดและระเบียบข้อบังคับด้านการส่งออกและส่งออกต่อ ("ข้อจำกัดด้านการส่งออก") ของสหรัฐฯ หรือประเทศอื่นใดที่คุณติดต่อธุรกิจด้วย  นอกเหนือจากที่ระบุข้างต้นและไม่ว่าคุณจะแจ้งเป็นประการใดแก่ Kingston เกี่ยวกับปลายทางของซอฟต์แวร์ คุณแสดงตัวและรับรองว่าตนเองเข้าใจกฎหมายของสหรัฐฯ ในปัจจุบันที่ห้ามการส่งออกหรือส่งออกต่อผลิตภัณฑ์และเทคโนโลยีของสหรัฐฯ ทั้งโดยตรงหรือโดยอ้อม (รวมทั้งการดำเนินการผ่านระบบเชื่อมโยงทางไกล) ไปยังประเทศที่กำหนด (รวมทั้งคิวบา อิหร่าน ซูดาน เกาหลีเหนือและซีเรีย และ/หรือประเทศอื่น ๆ ที่อยู่ภายใต้กฎหมายห้ามการส่งออกของสหรัฐฯ) รวมถึงหน่วยงาน องค์กรและบุคคลใด ๆ หากไม่ได้รับอนุญาตล่วงหน้าจากรัฐบาลสหรัฐฯ  คุณจะทำกระทำการหรือละเว้นการดำเนินการใด ๆ ที่จะทำให้เกิดการละเมิดข้อจำกัดการส่งออก  การละเมิดหลักเกณฑ์นี้จะถือมีผลเป็นการบอกเลิกข้อตกลงนี้ในทันที

12.	กิจกรรมที่มีความเสี่ยงสูง  ซอฟต์แวร์นี้ไม่ได้ออกแบบ ผลิตหรือมีเป้าหมายเพื่อใช้หรือจำหน่ายต่ออุปกรณ์ควบคุมออนไลน์ในที่ที่เป็นอันตรายซึ่งต้องมีการกำหนดมาตรการความปลอดภัย เช่น การใช้งานของโรงงานนิวเคลียร์ ระบบนำทางอากาศยานหรือระบบสื่อสาร ระบบควบคุมการจราจรทางอากาศ เครื่องช่วยพยุงชีพ หรืออาวุธ ซึ่งหากซอฟต์แวร์ทำงานผิดพลาดแล้วอาจส่งผลโดยตรงให้เกิดการเสียชีวิต การบาดเจ็บหรือความเสียหายต่อร่างกายและสิ่งแวดล้อมอย่างรุนแรง ("กิจกรรมที่มีความเสี่ยงสูง")  Kingston ขอสงวนสิทธิ์การรับประกันใด ๆ ทั้งโดยแจ้งหรือโดยนัยที่เกี่ยวกับความเหมาะสมของกิจกรรมความเสี่ยงสูงต่าง ๆ

13.	การแก้ไข Kingston สงวนสิทธิ์ในการแก้ไขเงื่อนไขภายใต้ข้อตกลงนี้ตามดุลพินิจที่เห็นสมควร โดยจะแจ้งให้ทราบทางเว็บไซต์ของ Kingston หรือผ่านการแจ้งข้อมูลในช่องทางที่ถูกต้องตามกฎหมายอื่น หากคุณไม่ยอมรับข้อแก้ไขดังกล่าว กรุณาแจ้งให้ Kingston ทราบโดยทันที การใช้งานซอฟต์แวร์ต่อเนื่องหลังพ้นวันที่มีผลบังคับใช้ประกาศแจ้ง จะถือว่าคุณยอมรับข้อแก้ไขดังกล่าวที่มี

14.	เบ็ดเตล็ด กฎหมายมลรัฐแคลิฟอร์เนีย สหรัฐอเมริกา ยกเว้นเงื่อนไขทางกฎหมายที่มีผลขัดแย้ง ให้มีผลบังคับใช้สำหรับข้อตกลงนี้ทุกประการ  ข้อโต้แย้งใด ๆ ระหว่างคุณและ Kingston เกี่ยวกับข้อตกลงนี้จะต้องอยู่ภายใต้อำนาจของศาลมลรัฐและศาลของรัฐบาลกลางของ Orange County มลรัฐแคลิฟอร์เนีย Kingston และคุณให้ความยินยอมและยินดีสละสิทธิ์ในการแก้ต่างใด ๆ ในการปฏิบัติตามคำสั่งของศาลดังกล่าว  ข้อตกลงนี้เป็นข้อตกลงโดยสมบูรณ์ระหว่างเราและมีผลบอกล้างการพูดคุยหรือตกลงหรือการโฆษณาอื่นใดที่เกี่ยวกับซอฟต์แวร์  หากเงื่อนไขใด ๆ ในข้อตกลงนี้ไม่สามารถใช้บังคับได้ เงื่อนไขส่วนที่เหลือของข้อตกลงนี้ให้มีผลบังคับใช้อย่างสมบูรณ์ต่อไป หาก Kingston ไม่บังคับใช้หรือควบคุมการปฏิบัติตามเงื่อนไขในข้อตกลงนี้ ไม่ถือว่าเป็นการจำกัดสิทธิ์ในเงื่อนไขหรือสิทธิ์ใด ๆ ที่มี Kingston และคุณยินยอมจำกัดสิทธิ์การไต่สวนโดยคณะลูกขุนในประเด็นใด ๆ ที่เกิดขึ้นจากหรือเกี่ยวข้องกับข้อตกลงนี้ 

การใช้ซอฟต์แวร์ที่ระบุไว้ในข้อตกลงฉบับนี้ ถือเป็นการตกลงและยอมรับเงื่อนไขในข้อตกลงสิทธิ์ใช้งานผู้ใช้ปลายทางฉบับนี้